PRIMĂRIA MUNICIPIULUI CÂMPINA
ANUNȚĂ

Primăria Municipiului Câmpina, cu sediul în municipiul Câmpina, Bulevardul Culturii, nr.18, județul Prahova, organizează concurs de recrutare pentru ocuparea unei funcții contractuale de execuție temporar vacantă, pe perioadă determinată de maximum 19 luni / până la revenirea la post a titularului, în conformitate cu prevederile Hotărîrii Guvernului nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, cu respectarea prevederilor Legii nr. 141/2025 privind unele măsuri fiscal-bugetare, după cum urmează:

DENUMIREA POSTULUI: şofer microbuz
SERVICIUL ADMINISTRAREA DOMENIULUI PUBLIC ȘI PRIVAT
NUMĂRUL POSTURILOR: 1 post  temporar vacant
NIVELUL POSTULUI: funcţie de execuţie 
DURATA TIMPULUI DE LUCRU: 8 ore pe zi/40 de ore pe săptămână 
PERIOADA: determinată de 19 luni / până la revenirea la post a titularului

În vederea participării la concurs, candidații trebuie să îndeplinească cumulativ următoarele condiții:
Condiţiile generale de participare la concurs, prevăzute la art.15 din HG nr. 1336/2022 pentru aprobarea Regulamentului- cadru privind organizarea si dezvoltarea carierei personalului contractual din sectorul bugetar plătit din fonduri publice
Pentru a ocupa un post contractual vacant/temporar vacant candidaţii trebuie să îndeplinească următoarele condiţii generale:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea
Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţii specifice privind ocuparea postului de şofer microbuz:
1. Nivelul studiilor: studii medii, absolvite cu diplomă de bacalaureat;
2. Vechimea în muncă: minim 3 ani (în specialitatea de transport persoane); 
3. Alte condiţii: posesor permis auto categoria B, C, D, Dl;
4.  Posesor de atestat profesional pentru conducătorii auto care efectuează transport de persoane, în termen de valabilitate;
Pentru înscrierea la concurs candidaţii vor depune un dosar care va conţine următoarele documente:
a) formular de înscriere la concurs, conform modelului prevăzut la anexa nr. 2 a Regulamentului- cadru privind organizarea şi dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Dosarele de înscriere la concurs se depun în termen de 5 zile lucrătoare de la data publicării anunțului, respectiv de la data de 19 octombrie 2026 până la data de 23 octombrie 2026, inclusiv, de luni până joi, în intervalul orar 08.00 – 16.00, și vineri în intervalul orar 08.00 – 13.00, la sediul Primăriei Municipiului Câmpina, din Bulevardul Culturii, nr.18, la registratura instituției.


CALENDARUL DE DESFĂȘURARE AL CONCURSULUI: 
Concursul se va desfăşura la sediul Primăriei Municipiului Câmpina, din Bulevardul Culturii, nr.18, județul Prahova.
	Nr.
crt.
	Activități
	Data

	1.
	Publicarea anunțului
	19.10.2026

	2.
	Data limita pentru depunerea dosarelor de participare la concurs la adresa: Primăria Municipiului Câmpina, cu sediul în municipiul Câmpina, B-dul Culturii, nr.18, județul Prahova
	23.10.2026, ora 13.00

	3.
	Selecţia dosarelor de către membrii comisiei de concurs
	27.10.2026

	4.
	Afișarea rezultatelor selecției dosarelor de înscriere
	28.10.2026

	5.
	Depunerea contestaţiilor privind rezultatele selecţiei dosarelor
	29.10.2026

	6.
	Afișarea rezultatului soluționării contestațiilor
	30.10.2026

	7.
	Susținerea probei scrise
	02.11.2026, ora 10.00

	8.
	Afişarea rezultatului probei scrise
	03.11.2026

	9.
	Depunerea contestaţiilor privind rezultatele probei scrise
	04.11.2026

	10.
	Afişarea rezultatului soluţionării contestaţiilor
	05.11.2026

	11.
	Susținerea interviului
	06.11.2026, ora 10.00

	12.
	Comunicarea rezultatelor după susţinerea interviului
	09.11.2026

	13.
	Depunerea contestaţiilor privind rezultatul interviului
	10.11.2026

	14.
	Afişarea rezultatului soluţionării contestaţiilor
	11.11.2026

	15.
	Afişarea rezultatului final al concursului
	12.11.2026



BIBLIOGRAFIE:
1) O.U.G. nr. 195/2002 privind circulația pe drumurile publice, republicată, cu modificările și completările ulterioare;
2) H.G. nr. 1391/2006 pentru aprobarea Regulamentului de aplicare a Ordonanței de urgență a Guvernului nr. 195/2002, cu modificările și completările ulterioare;
3) Legea nr. 53/2003 – Codul muncii, republicată, cu modificările și completările ulterioare;
4) H.G. nr. 38/2008 privind organizarea timpului de lucru al persoanelor care efectuează activități mobile de transport, cu modificările și completările ulterioare;
4) O.G. nr. 27/2011 privind transporturile rutiere, cu modificările și completările ulterioare;
6) O.G. nr. 2/2001 privind regimul juridic al contravențiilor, cu modificările și completările ulterioare;
7) Legea nr. 319/2006 privind securitatea și sănătatea în muncă, cu modificările și completările ulterioare.
TEMATICĂ:
1) O.U.G. nr. 195/2002 privind circulația pe drumurile publice, republicată, cu modificările și completările ulterioare – Capitolul III – Conducătorii de vehicule; Capitolul IV – Semnalizarea rutieră; Capitolul V – Reguli de circulație;
2) H.G. nr. 1391/2006 pentru aprobarea Regulamentului de aplicare a O.U.G. nr. 195/2002, cu modificările și completările ulterioare – Capitolul II – Vehiculele; Capitolul V – Reguli de circulație;
3) Legea nr. 53/2003 – Codul muncii, republicată, cu modificările și completările ulterioare – Titlul XI – Răspunderea juridică;
4) H.G. nr. 38/2008 privind organizarea timpului de lucru al persoanelor care efectuează activități mobile de transport, cu modificările și completările ulterioare – integral;
5) O.G. nr. 27/2011 privind transporturile rutiere, cu modificările și completările ulterioare – Capitolul I – Dispoziții generale; Capitolul II – Organizarea timpului de muncă;
6) O.G. nr. 2/2001 privind regimul juridic al contravențiilor, cu modificările și completările ulterioare – Capitolul I – Dispoziții generale;
7) Legea nr. 319/2006 privind securitatea și sănătatea în muncă, cu modificările și completările ulterioare – Capitolul IV – Obligațiile lucrătorilor; Capitolul VI – Comunicarea, cercetarea, înregistrarea și raportarea evenimentelor.

[bookmark: _Hlk241763180]ATRIBUȚIILE POSTULUI
I. Dispoziții generale și conformitate legală
· Respectă procedurile aprobate în cadrul SCIM la nivelul instituției.
· Aplică prevederile O.U.G. nr. 57/2019 privind Codul administrativ, cu modificările și completările ulterioare.
· Să cunoască și să urmărească cerințele Codului rutier, să nu execute cursa dacă aceste cerințe și alte obligativități legate de circulația autovehiculului nu sunt îndeplinite.
· Respectă cu strictețe actele normative care reglementează circulația pe drumurile publice.
· Execută corect și operativ sarcinile de serviciu trasate de superiorii ierarhici, respectând disciplina muncii.
· Îndeplinește orice alte sarcini trasate de conducere în legătură cu activitatea sa.
II. Cerințe și calificări pentru exercitarea funcției
· Deține permisul de conducere categoriile D, D1 și atestat profesional necesar pentru conducerea microbuzului, având o capacitate de 16+1 locuri.
· Deține card tahograf valabil, emis în conformitate cu prevederile legale aplicabile, necesar pentru utilizarea aparaturii tahografice și efectuarea activităților de transport rutier.
· Este desemnat să conducă microbuzul Ford Transit cu nr. de înmatriculare PH-89-PMC, cu capacitatea de 16+1 locuri, destinat transportului de persoane.
· Să fie declarat apt medical pentru exercitarea funcției și pentru conducerea autovehiculelor, în urma examenului medical efectuat potrivit legislației în vigoare.
· Să informeze de îndată șeful ierarhic în situația în care intervine orice împrejurare care poate afecta aptitudinea sa medicală sau psihologică pentru conducerea autovehiculelor.
· Se preocupă permanent de îmbunătățirea cunoștințelor sale profesionale și legislative în domeniul transporturilor.
· Să participe la cursurile de pregătire profesională, instruirile și verificările periodice obligatorii pentru exercitarea activității.
III. Disciplina muncii, conduită și programul de lucru
· Execută programul normal de lucru, conform graficului stabilit de șeful ierarhic superior.
· Este obligat să se prezinte la serviciu la ora fixată în program, în stare corespunzătoare, odihnit, în ținută corespunzătoare, fără să fie sub influența băuturilor alcoolice sau substanțelor halucinogene și să respecte programul stabilit.
· Participă la pregătirea programului și la instructajele SSM și PSI.
· Se comportă civilizat în relația cu colegii de serviciu, superiorii ierarhici și organele de control.
IV. Verificarea tehnică, întreținerea și exploatarea autovehiculului
· Efectuează, cu cel puțin o zi înainte de plecarea în cursă și în limita atribuțiilor sale, verificarea stării tehnice și a elementelor de siguranță ale autovehiculului (sistemele de frânare, direcție, iluminare și semnalizare, starea anvelopelor, funcționarea ușilor și a centurilor de siguranță, precum și existența și starea dotărilor obligatorii).
· Nu efectuează transportul persoanelor în cazul în care constată defecțiuni tehnice care pot pune în pericol siguranța pasagerilor sau a circulației.
· Nu pleacă în cursă dacă constată defecțiuni / nereguli ale autovehiculului și își anunță imediat superiorul pentru a se remedia defecțiunile.
· Efectuează îngrijirea zilnică a autovehiculului.
· Urmărește periodic consumul de ulei și schimburile planificate în funcție de kilometrii parcurși.
· Urmărește uzura anvelopelor și informează prin referat înlocuirea acestora.
· Urmărește periodic reviziile obligatorii și informează în timp util, prin referat, șeful direct.
· Are grijă în permanență ca autovehiculul pe care îl conduce să aibă ITP, asigurare obligatorie și facultativă, rovinietă în termen legal, precum și celelalte documente obligatorii, după caz (în caz de expirare va anunța prin referat, în timp util, reînnoirea acestora).
V. Gestionarea documentelor, carburantului și a reparațiilor
· Conduce microbuzul din dotarea primăriei, lucru pentru care trebuie să colaboreze strict și nemijlocit cu managerul de transport, care este singura persoană abilitată să conducă permanent și efectiv activitatea de transport a acestuia.
· Preia foaia de parcurs pentru ziua respectivă și predă foaia de parcurs pentru ziua precedentă completată la toate rubricile (după cum indică formularul).
· Evidențiază restul de carburant din rezervor la sfârșitul zilei de lucru pe foaia de parcurs.
· Justifică carburantul prin calcularea corectă a consumului în funcție de traseu, categorie de drum și consumul vară-iarnă.
· Alimentarea microbuzului se face în prezența Șefului serviciului administrarea domeniului public și privat care administrează cardul de carburant sau a managerului de transport.
· În urma alimentării cu carburant a microbuzului, atașează bonul de casă la foaia de parcurs a zilei respective și consemnează pe el indexul kilometrajului.
· Păstrează certificatul de înmatriculare și actele mașinii în condiții corespunzătoare și le prezintă la cerere organelor de control.
· Deține la bordul autovehiculului toate documentele necesare plecării în cursă și le prezintă la cerere organelor de control.
· Întocmește referatele de necesitate în vederea remedierii defecțiunilor tehnice și participă, împreună cu șeful ierarhic superior, la constatarea defecțiunii de către unitatea service cu care primăria are contract, iar după terminarea lucrărilor recepționează împreună cu șeful ierarhic lucrările de reparații.
· Întocmește referatul de necesitate în vederea cumpărării pieselor de schimb și a consumabilelor necesare bunei funcționări a autovehiculului, prezentându-l șefului ierarhic superior și Direcției economice spre avizare.
VI. Desfășurarea curselor și transportul de persoane
· Respectă traseele și programul stabilit de conducerea instituției și/sau de persoanele competente.
· Nu modifică traseul stabilit decât în situații justificate și cu informarea/aprobarea persoanei competente, după caz.
· Nu are voie să transporte persoane neautorizate sau persoane din afara instituției, cu excepția situațiilor în care transportul acestora este aprobat/dispus de conducerea instituției și este efectuat în condițiile legii.
· Să respecte prevederile legale referitoare la perioadele de conducere, pauzele și perioadele de odihnă, în măsura în care acestea sunt aplicabile activității desfășurate.



	Relații suplimentare se pot obține la sediul Primăriei Municipiului Câmpina, din Bulevardul Culturii, nr.18, Municipiul Câmpina, județul Prahova, la Compartimentul Resurse Umane, la nr.tel. 0244 336134 int.155 și pe site-ul instituției www.primariacampina.ro, la secțiunea “Organizare” – “Angajări” – “Anunțuri angajare”.

Afișat astăzi, 19.10.2026, ora 10.00 la sediul Primăriei Municipiului Câmpina, pe pagina proprie de internet și pe portalul posturi.gov.ro.



